
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3651 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση του Κανονισμού Οικονομικής Διαχεί¬ 
ρισης του Ελληνικού Δημοσιονομικού Συμβουλίου. 

ΔΙΟΡΘΩΣΕΙΣ ΣΦΑΛΜΑΤΩΝ 

2 Διόρθωση σφαλμάτων στην με αριθμ. 69209 
οικ./29.9.2017 διαπιστωτική πράξη του Υπουργού Δι¬ 
καιοσύνης, Διαφάνειας και Ανθρωπίνων Δικαιωμάτων 
που δημοσιεύθηκε στο ΦΕΚ (3428/2-10-2017, τ.Β'). 


ΑΠΟΦΑΣΕΙΣ 

Αριθμ. 444/22.05.2017 (1) 

Τροποποίηση του Κανονισμού Οικονομικής Δι¬ 
αχείρισης του Ελληνικού Δημοσιονομικού Συμ¬ 
βουλίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΕΛΛΗΝΙΚΟΥ ΔΗΜΟΣΙΟΝΟΜΙΚΟΥ 

ΣΥΜΒΟΥΛΙΟΥ 

Λαμβάνοντας υπόψη: 

1. Τις διατάξεις: 

α.Τουπ.δ. 205/1998 (Λ 163) και του ν.δ. 496/1974 περί 
λογιστικού των ΝΠΔΔ. 

β.Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ. 63/2005 (Λ 98). 

γ. Της παρ. 1 του άρθρου 4 του ν. 4270/2014 (Α' 143) 
όπως έχει τροποποιηθεί και ισχύει. 

δ. Του π.δ. 80/2016 (Α' 145). 

2. Το γεγονός ότι από την έκδοση του παρόντος κα¬ 
νονισμού δεν προκαλείται δαπάνη σε βάρος του προϋ¬ 
πολογισμού. 

3. Την υπ' αριθ. 8/01.06.2016 (θέμα 5ο) απόφαση του 
Διοικητικού Συμβουλίου του Ελληνικού Δημοσιονομικού 
Συμβουλίου (Ε.Δ.Σ.) με την οποία καταρτίστηκε και εγκρί- 
θηκε ο Κανονισμός Οικονομικής Διαχείρισης. 

4. Την υπ' αριθ. 7/26.05.2017 (θέμα 2ο) απόφαση του 
Διοικητικού Συμβουλίου του Ελληνικού Δημοσιονομικού 
Συμβουλίου (Ε.Δ.Σ.) με την οποία εγκρίθηκε ο τροπο¬ 


ποιημένος Κανονισμός Οικονομικής Διαχείρισης, απο¬ 
φασίζουμε: 

Τ ην έγκριση της τροποποίησης του Κανονισμού Οικο¬ 
νομικής Διαχείρισης του Ε.Δ.Σ. ως εξής: 

Άρθρο 1 

Σκοπός - Αντικείμενο 

Αντικείμενο του παρόντος Κανονισμού είναι ο καθο¬ 
ρισμός του τρόπου διάθεσης και διαχείρισης των πιστώ¬ 
σεων του Ε.Δ.Σ., καθώς και ο τρόπος εκτέλεσης των κάθε 
είδους δαπανών αυτού. 

Άρθρο 2 

Οικονομικό Έτος 

Το οικονομικό έτος αρχίζει την 01/01 και λήγει την 
31/12 εκάστου έτους. 

Άρθρο 3 

Όργανα διοίκησης και διαχείρισης 

των οικονομικών υποθέσεων 

1. Η διοίκηση και διαχείριση των πόρων του Ε.Δ.Σ. 
ασκείται από το Διοικητικό του Συμβούλιο (Δ.Σ.).Το Δι¬ 
οικητικό Συμβούλιο μπορεί με απόφασή του να μετα¬ 
βιβάζει αρμοδιότητες διαχείρισης των πόρων του στον 
Πρόεδρο σύμφωνα με τον παρόντα κανονισμό. 

2. Αρμόδιο όργανο επί των οικονομικών υποθέσεων 
του Ε.Δ.Σ. μπορεί να είναι εναλλακτικά: 

α) Η Γενική Διεύθυνση Οικονομικών Υπηρεσιών του 
Υπουργείου Οικονομικών. Στην περίπτωση αυτή απαι¬ 
τείται κοινή απόφαση του Υπουργού Οικονομικών και 
του Προέδρου του Δ.Σ. του Ε.Δ.Σ. σύμφωνα με την οποία 
θα δίνεται η δυνατότητα για άσκηση των αρμοδιοτήτων, 
των δικαιωμάτων και των υποχρεώσεων των άρθρων 
24,26 και 69Γ του ν. 4270/2014 επί των οικονομικών θε¬ 
μάτων του Ε.Δ.Σ., στη Γενική Διεύθυνση Οικονομικών 
Υπηρεσιών του Υπουργείου Οικονομικών, κατ’ αναλογία 
των προβλεπόμενων στην παρ. 3β του άρθρου 24, χω¬ 
ρίς αυτό να συνιστά παραβίαση της ανεξαρτησίας του 
Δημοσιονομικού Συμβουλίου. 

β) Ο προϊστάμενος του Τμήματος Διοικητικής Υπο¬ 
στήριξης του Ε.Δ.Σ ο οποίος θα αποκτά τη δυνατότη¬ 
τα για άσκηση των αρμοδιοτήτων του προϊσταμένου 
οικονομικών υπηρεσιών - μέχρι να καταστεί δυνατή η 
σύσταση και λειτουργία τμήματος με αμιγώς οικονομικές 
αρμοδιότητες κατά τα προβλεπόμενα στις περιπτώσεις 

γ' και δ' της παρ. 2 του άρθρου 69Γ - κατόπιν σχετικής 
απόφασης του Δ.Σ. που δημοσιεύεται στην Εφημερίδα 
της Κυβερνήσεως. 

γ) Ο προϊστάμενος του Τμήματος με αμιγώς οικονο¬ 
μικές αρμοδιότητες, όταν καταστεί δυνατή η σύσταση 
και λειτουργία του. 

Άρθρο 4 
Έσοδα 

1. Πόροι του Ε.Δ.Σ. είναι οι εξής: 

α. Έσοδα από επιχορηγήσεις του Κρατικού Προϋπολο¬ 
γισμού για κάλυψη των αποδοχών των μελών του Δ.Σ., 
των δαπανών μισθοδοσίας του υπηρετούντος στελεχι- 
κού δυναμικού και των κάθε είδους λειτουργικών του 
δαπανών. 

β. Έσοδα από κάθε άλλη νόμιμη αιτία. 

2. Τυχόν έσοδα από κάθε είδους δωρεές ή κληροδο¬ 
τήματα μπορεί να γίνουν δεκτά και να ενταχθούν στον 
οικείο προϋπολογισμό, εφόσον έχουν εγκριθεί με από¬ 
φαση του Δ.Σ. που λαμβάνεται σε συνεδρία με πλήρη 
απαρτία και αυξημένη πλειοψηφία των τεσσάρων εκ των 
πέντε μελών του. 

3. Ενδεχόμενα έσοδα από αξιοποίηση της κινητής ή 
ακίνητης περιουσίας του Ε.Δ.Σ. βάσει σχετικών αποφάσε¬ 
ων του Δ.Σ., λοιπές επιχορηγήσεις από όργανα, θεσμούς 
της Ευρωπαϊκής Ένωσης ή από άλλους διεθνείς φορείς ή 
έσοδα από άλλες νόμιμες αιτίες - συμπεριλαμβανομένων 
των εσόδων που προβλέπονται στην παρ. 2 του παρό¬ 
ντος άρθρου - γνωστοποιούνται αμελητί στα μέλη του 
Δ.Σ. με έγγραφο του αρμόδιου οργάνου. Μετά από τον 
απαιτούμενο έλεγχο, εγκρίνονται με απόφαση του Δ.Σ. 
και εγγράφονται στα οικεία βιβλία που τηρούνται από 
τις οικονομικές υπηρεσίες. 

Άρθρο 5 
Δαπάνες 

1. Οι δαπάνες του Ε.Δ.Σ. αφορούν ιδίως: 

α)Την καταβολή αποδοχών, ειδικών ή μη πρόσθετων 
αμοιβών, ασφαλιστικών εισφορών, εξόδων κίνησης και 
λοιπών αποζημιώσεων του υπηρετούντος στελεχικού 
δυναμικού στο Ε.Δ.Σ. και των μελών του Δ.Σ. 

β) Την πληρωμή ενοικίων και κοινοχρήστων των ακι¬ 
νήτων ή κινητών που μισθώνει η Αρχή με κοινή ή χρημα¬ 
τοδοτική μίσθωση, καθώς και των ασφαλίστρων κτιρίων, 
υπηρεσιών ασφάλειας, επίπλων κ.λπ. 

γ) Την κάλυψη των κάθε είδους λειτουργικών εξόδων 
(προμήθεια γραφικής ύλης, φωτισμός, θέρμανση, τη¬ 
λεφωνικά, ταχυδρομικά και τηλεγραφικά έξοδα, λοιπές 
προμήθειες αναλώσιμων υλικών κ.λπ.). 

δ) Την κάλυψη των πόσης φύσεως εξόδων και δαπα¬ 
νών στο εσωτερικό και στο εξωτερικό που αφορούν 
αποκλειστικά και μόνο την άσκηση των καθηκόντων 
των μελών του Δ.Σ. και του υπηρετούντος στελεχικού 
δυναμικού, συμπεριλαμβανομένων και αυτών της τυ¬ 
χόν συμμετοχής, κατ'εντολήντου Δ.Σ., σε επιστημονικά 
συνέδρια και σε προγράμματα εκπαίδευσης και επιμόρ¬ 
φωσης. 

ε)Την επισκευή και συντήρηση κτιρίων, εγκαταστάσε¬ 
ων, επίπλων, μηχανημάτων, οργάνων και σκευών. 


στ) Την εκπόνηση μελετών, πραγματοποίηση ερευνών 
και τη λήψη κάθε είδους υπηρεσιών από τρίτους. 

ζ) Την προμήθεια ηλεκτρονικού εξοπλισμού και λογι¬ 
σμικού, καθώς και την προσαρμογή, αναβάθμιση, βελ¬ 
τίωση, επέκταση και συντήρηση αυτών. 

η) Την προμήθεια επίπλων, σκευών και λοιπών ειδών 
εξοπλισμού. 

θ)Την έκδοση και κυκλοφορία εντύπων ηλεκτρονική 
ή μη. 

ι) Τη δημοσίευση πόσης φύσης ανακοινώσεων σε έντυ¬ 
πο και ηλεκτρονικό τύπο. 

ια) Συνδέσεις και συνδρομές σε εταιρείες παρακο¬ 
λούθησης αγορών και τράπεζες πληροφοριών, καθώς 
και εισφορές σε διεθνείς οργανισμούς στους οποίους 
συμμετέχει. 

ιβ) Την παροχή νομικών συμβουλών και κάθε είδους 
νομική υποστήριξη των υποθέσεων του Δημοσιονομι¬ 
κού Συμβουλίου. 

ιγ) Την εκπαίδευση και επιμόρφωση του στελεχικού 
δυναμικού που κρίνεται ότι προάγουν την εκπλήρωση 
των υπηρεσιακών καθηκόντων τους. 

ιδ) Τ ην ενημέρωση της κοινής γνώμης και την ανάπτυ¬ 
ξη των δημοσίων σχέσεων οι οποίες συνάδουν με την 
εκπλήρωση των αρμοδιοτήτων του. 

ιε) Κάθε άλλη δαπάνη που προβλέπεται από διάταξη 
νόμου ή εξυπηρετεί και προάγει τους σκοπούς του Ε.Δ.Σ.. 

Άρθρο 6 

Διαδικασία έγκρισης δαπάνης 

1. Διατάκτης των δαπανών της αρχής είναι ο Πρόε¬ 
δρος, εκκαθαριστήςτων αποδοχών των μελών του Δ.Σ. 
που φέρουν τον χαρακτήρα της αποζημίωσης και των 
αποδοχών του προσωπικού είναι ο Πρόεδρος. 

2. Πριν από κάθε ενέργεια για την εκτέλεση οποιοσ¬ 
δήποτε δαπάνης - εξαιρουμένων των δαπανών εκκα¬ 
θάρισης τακτικών αποδοχών - απαιτείται η έγκριση του 
Δ.Σ. ή των εξουσιοδοτημένων οργάνων, σύμφωνα με τα 
οριζόμενα στον παρόντα Κανονισμό. 

3. Η έγκριση δαπάνης παρέχεται με ιδιαίτερο έγγραφο 
που συντάσσεται από το αρμόδιο όργανο και υπογρά¬ 
φεται από τον Πρόεδρο. 

4. Στο εν λόγω έγγραφο αναγράφονται: 

α) Οι διατάξεις νόμων ή διοικητικών πράξεων στις 
οποίες στηρίζεται η δαπάνη και ιδίως η συναφής έγκριση 
σε συνεδρίαση του Δ.Σ., όπου αυτό προβλέπεται. 
β) Το είδος και η αιτία της δαπάνης, 
γ) Το οικονομικό έτος. 

δ) Η προκαλούμενη επιβάρυνση του προϋπολογισμού, 
ε) Ο κωδικός αριθμός εξόδου του προϋπολογισμού 
του του Ε.Δ.Σ. στον οποίο θα καταχωρηθεί η δαπάνη. 

στ) Η ανάρτηση της απόφασης δέσμευσης και πληρω¬ 
μής στο διαδίκτυο (πρόγραμμα «Διαύγεια»). 

5. Επί του εν λόγω εγγράφου βεβαιώνεται από το αρ¬ 
μόδιο όργανο βάσει των στοιχείων που τηρούν οι οικο¬ 
νομικές υπηρεσίες, ότι υφίσταται πίστωση και δεν γίνεται 
υπέρβασή της. 

6. Αναληφθείσα υποχρέωση δαπάνης ανατρέπεται εν 
όλω ή εν μέρει ύστερα από πρόταση του αρμόδιου δια- 




Τεύχος Β' 3651/17.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


43875 


τάκτη και καταχωρείται στο οικείο βιβλίο κατ' αύξοντα 
αριθμό. 

7. Μετά απάτην έγκριση της δαπάνης το αρμόδιο όργα¬ 
νο προβαίνει στις νόμιμες ενέργειες για την εκτέλεσή της. 

8. Οι καταρτιζόμενες για λογαριασμό του Ε.Δ.Σ συμ¬ 
βάσεις, περιλαμβάνουν απαραίτητα τον αριθμό και τη 
χρονολογία της απόφασης του αρμόδιου οργάνου που 
εγκρίνει τη δαπάνη. 

9. Προκειμένου περί διορισμών, εντάξεων, αποσπάσε¬ 
ων και μετατάξεων του προσωπικού, βεβαιώνεται από το 
αρμόδιο όργανο η ύπαρξη της αναγκαίας για την αντι¬ 
μετώπιση της δαπάνης πίστωσης. Σε περίπτωση νέων 
διορισμών η σχετική μνεία περιλαμβάνεται στην προ¬ 
κήρυξη ή στην πράξη ανάληψης καθηκόντων, εφόσον 
ο διορισμός ενεργείται κατά νόμον χωρίς διαγωνισμό. 
Σε περιπτώσεις εντάξεων, αποσπάσεων και μετατάξεων, 
αναγράφεται επί των οικείων πράξεων. 

Άρθρο 7 

Διαδικασία εκκαθάρισης 

1. Η εκκαθάριση των εξόδων, ήτοι ο προσδιορισμός 
των δικαιωμάτων των πιστωτών του Ε.Δ.Σ., ενεργείται 
από τα αρμόδια όργανα, με πράξη που εμφανίζει ολο¬ 
γράφως και αριθμητικώςτο εκκαθαριζόμενο χρηματικό 
ποσό. 

2. Η κατά την προηγούμενη παράγραφο πράξη μονο- 
γράφεται από τα υπηρεσιακά όργανα που συμπράττουν 
στον έλεγχο των δικαιολογητικών, υπογράφεται δε από 
τον προϊστάμενο της υπηρεσίας που είναι αρμόδια για 
την εκκαθάριση της δαπάνης. 

3. Επί ενιαίας εκκαθάρισης περισσότερων απαιτή¬ 
σεων ενός ή περισσότερων δικαιούχων επισυνάπτεται 
στα δικαιολογητικά και συγκεντρωτική κατάσταση των 
επιμέρους ποσών. Στην κατάσταση αυτή συντάσσεται η 
προβλεπόμενη πράξη εκκαθάρισης της δαπάνης. 

4. Στα δικαιολογητικά των δαπανών δεν συγχωρείται 
η ύπαρξη ξεσμάτων ή αλλοιώσεων. Σε περίπτωση διόρ¬ 
θωσης επί της πράξεως εκκαθάρισης της δαπάνης, οι 
διορθωτέοι αριθμοί ή οι διορθωτέες λέξεις διαγράφονται 
με μία μόνη ερυθρά γραμμή, η δε αναγραφή του ορθού 
γίνεται με παραπομπή ή με παρεγγραφή. Οι διορθώσεις 
αυτές μονογράφονται από τον υπάλληλο που εκκαθα¬ 
ρίζει τη δαπάνη. 

5. Όταν κατά την άσκηση ελέγχου διαπιστώνονται ελ¬ 
λείψεις ή ατέλειες των δικαιολογητικών, αυτά επιστρέφο- 
νται προς διόρθωση άλλως συμπλήρωση στην αρμόδια 
υπηρεσία. 

6. Η διαδικασία εκκαθάρισης υπόκειται στον προ¬ 
ληπτικό και στον κατασταλτικό έλεγχο του Ελεγκτικού 
Συνεδρίου. 

Άρθρο 8 

Χρηματικά εντάλματα 

1. Οι εκκαθαριζόμενες δαπάνες πληρώνονται, βάσει 
χρηματικών ενταλμάτων (Χ.Ε.), σε βάρος της οικείας πί¬ 
στωσης του προϋπολογισμού, και πάντοτε εντός των 
προβλέψεων αυτού και των εκάστοτε υπολοίπων του 
λογαριασμού ταμειακής διαχείρισης του Ε.Δ.Σ.. 

2. Στα εν λόγω Χ.Ε. αναγράφονται: 


α) Η επωνυμία του φορέα, ήτοι «Ελληνικό Δημοσιο¬ 
νομικό Συμβούλιο», 
β) το οικονομικό έτος, 

γ) ο κωδικός αριθμός του εξόδου στον οποίο καταλο¬ 
γίζεται η δαπάνη, 

δ) ο αύξων αριθμός του εντάλματος και ο σχετικός 
αριθμός πρωτοκόλλου του συνοδεύοντος τα δικαιολο- 
γητικά εγγράφου, 

ε) ο αριθμός και η χρονολογία της απόφασης για την 
εκτέλεση της δαπάνης, 

στ) το πληρωτέο ποσό ολογράφως και αριθμητικώς, 
ζ) το ονοματεπώνυμο του δικαιούχου, ο αριθμός φο¬ 
ρολογικού μητρώου και κάθε άλλο στοιχείο προσδιορι- 
στικό της ταυτότητάς του, προκειμένου δε περί νομικού 
προσώπου, ο ακριβής τίτλος και η έδρα του, 
η) η τράπεζα που θα ενεργήσει την πληρωμή, 
θ) ο τόπος και ο χρόνος έκδοσης του Χ.Ε., και 
ι) οι υπογραφές του Προϊσταμένου του τμήματος Δι¬ 
οικητικής Υποστήριξης και του αρμοδίου υπαλλήλου 
που συνέταξε το Χ.Ε. 

3. Στα ανωτέρω Χ.Ε. παρατίθεται ανάλυση στην οποία 
αναγράφεται το πληρωτέο στον δικαιούχο ποσό και οι 
τυχόν υπέρ του δημοσίου και τρίτων κρατήσεις. 

4. Τα Χ.Ε. συντάσσονται σε τρία (3) αντίτυπα. Από αυτά 
το πρώτο φέρει την ένδειξη «Π ΡΩΤΟΤΥΠΟ», το δεύτερο 
την ένδειξη «ΑΝΤΙΓΡΑΦΟ» και το τρίτο «ΣΤΕΛΕΧΟΣ». Στο 
πρωτότυπο του Χ.Ε. επισυνάπτονται τα δικαιολογητικά 
που στηρίζουν την έκδοση του. Στα αντίτυπα σημειώνε¬ 
ται με την ένδειξη «συνημμένο»: 

α) ο αριθμός του τιμολογίου, 
β) η βεβαίωση των κρατήσεων και 
γ) η βεβαίωση του φόρου. 

5. Τα Χ.Ε. δεν επιτρέπεται να φέρουν ξέσματα, προσθή¬ 
κες, αλλοιώσεις, διαγραφές και παρεγγραφές. 

6. Επί κοινών και ομοειδών απαιτήσεων περισσότε¬ 
ρων δικαιούχων, επιτρέπεται η έκδοση ενός μόνο Χ.Ε.. 
Στην περίπτωση αυτή, στο πρωτότυπο του εντάλμα¬ 
τος και στα αντίγραφά του επισυνάπτεται ονομαστική 
κατάσταση των δικαιούχων, που περιλαμβάνει σε ιδι¬ 
αίτερες στήλες όλα τα προσδιοριστικά της ταυτότητας 
καθενός δικαιούχου στοιχεία, την αιτία της πληρωμής, 
το ποσό της απαίτησης καθενός, τις κρατήσεις που τυ¬ 
χόν αναλογούν υπέρ του δημοσίου και τρίτων, το ποσό 
που απομένει μετά την αφαίρεση των κρατήσεων και τα 
αθροίσματα των ποσών κάθε στήλης. Στην κατάσταση 
αυτή συντάσσεται η πράξη εκκαθάρισης. 

7. Επιτρέπεται η έκδοση Χ.Ε. βάσει δικαιολογητικών 
συνημμένων σε άλλο Χ.Ε. Στην περίπτωση αυτή, επί του 
αντιγράφου γίνεται σημείωση παραπομπής στο Χ.Ε., στο 
οποίο έχουν επισυναφθεί τα δικαιολογητικά. 

Άρθρο 9 

Τρόπος πληρωμής των δαπανών 
1. Οι δαπάνες του Ε.Δ.Σ. πληρώνονται με επιταγές ή 
εντολές μεταφοράς και σε βάρος του τηρούμενου σε 
τράπεζα ή άλλο πιστωτικό ίδρυμα λογαριασμού. Επιτρέ¬ 
πεται, επίσης, η πληρωμή των οφειλών και με ηλεκτρονι- 

κή εντολή μεταφοράς, με τη μεσολάβηση της τράπεζας 
που ασκεί την διαχείριση σε πίστωση λογαριασμού των 
δικαιούχων που τηρούνται σε πιστωτικό ίδρυμα ή τρά¬ 
πεζα. Στην περίπτωση αυτή είναι απαραίτητη η έγγραφη 
εντολή του Προέδρου. 

2. Οι πληρωμές για δαπάνες αποδοχών του υπηρετού- 
ντος στελεχικού δυναμικού όπως και των αποζημιώσε¬ 
ων των μελών του Δ.Σ. διενεργούνται μέσω της Ενιαίας 
Αρχής Πληρωμών. 

3. Οι επιταγές και οι εντολές για ηλεκτρονική μεταφορά 
υπογράφονται από τον Πρόεδρο του Ε.Δ.Σ. 

Άρθρο 10 

Προπληρωμές - πάγιες προκαταβολές 

1. Χρηματικό Ένταλμα Προπληρωμής (Χ.Ε.Π.) είναι το 
χρηματικό ένταλμα με το οποίο προκαταβάλλεται χρη¬ 
ματικό ποσό σε οριζόμενο υπόλογο, ο οποίος αποδίδει 
λογαριασμό σε τακτική προθεσμία με την υποβολή των 
νόμιμων δικαιολογητικών και εκδίδεται για την πραγμα¬ 
τοποίηση δαπανών, που λόγω της φύσης τους ή λόγω 
επείγουσας υπηρεσιακής ανάγκης, είναι δυσχερής η 
τήρηση των διατυπώσεων που προβλέπονται από τις 
ισχύουσες διατάξεις για τη δικαιολόγησή τους καθώς 
και μικροδαπανών μέχρι του ύψους των επτά χιλιάδων 
(7.000) ευρώ κατά Κ.Α.Ε. 

Η διαδικασία που ακολουθείται ορίζεται από τις δια¬ 
τάξεις του νόμου 4270/2014 όπως ισχύει. 

2. Οι πάγιες προκαταβολές είναι χρηματικά ποσά που 
χρησιμοποιούνται για την άμεση αντιμετώπιση δαπα¬ 
νών, η πληρωμή των οποίων λόγω της φύσης τους δεν 
μπορεί να αναβληθεί μέχρι την ολοκλήρωση της διαδι¬ 
κασίας δικαιολόγησης αυτών και τηρούνται με διαδι¬ 
κασίες όπως αυτές προβλέπονται από τις διατάξεις του 
νόμου 4270/2014 όπως ισχύει. 

Άρθρο 11 

Ταμειακή διαχείριση 

1. Ταμειακός διαχειριστής του Ε.Δ.Σ. είναι η τράπεζα 
στην οποία έχει ανοιχθεί ο λογαριασμός του. 

2. Η τράπεζα, κατά την εξόφληση της επιταγής, τηρεί 
την τραπεζική διαδικασία. Τα σχετικά δικαιολογητικά 
της διαδικασίας αυτής και οι εξοφλητικές αποδείξεις 
των δικαιούχων, παραμένουν στην τράπεζα. Την εξό¬ 
φληση της επιταγής υποχρεούται η τράπεζα να αναγ¬ 
γείλει στο Ε.Δ.Σ. 

3. Δικαιολογητικά της πληρωμής αποτελείτο Χ.Ε. και 
η αναγγελία για τη χρέωση του λογαριασμού του Ε.Δ.Σ. 
στην τράπεζα και την εκτέλεση κάθε εντολής πληρωμής 
των δικαιούχων. 

4. Αν οι πληρωμές ενεργούνται με εντολές μεταφοράς, 
δεν απαιτείται η προσκόμιση δικαιολογητικών νομιμο¬ 
ποίησης, ούτε εξοφλητική απόδειξη του δικαιούχου. Η 
απόδειξη εκτέλεσηςτης εντολής μεταφοράς ή χρέωσης 
του λογαριασμού του Ε.Δ.Σ. με πίστωση του δικαιούχου, 
συνοδευόμενη απάτη σχετική έγγραφη εντολή του Προ¬ 
έδρου αποτελούν στην εν λόγω περίπτωση τα δικαιολο- 
γητικά της γενόμενης Πληρωμής. Η εν λόγω απόδειξη 
της τράπεζας, μαζί με την αίτηση του δικαιούχου περί 
μεταφοράς του προϊόντος του εντάλματος σε πίστωση 


λογαριασμού αυτού σε τράπεζα, υποβάλλεται, μαζί με 
τα δικαιολογητικά του εντάλματος, στα αρμόδια όργανα 
του Ελεγκτικού Συνεδρίου για τη διενέργεια του προλη¬ 
πτικού και του κατασταλτικού ελέγχου. 

5. Για τους περιορισμούς έκδοσης ΧΕΠ, τις υποχρεώ¬ 
σεις και τις ευθύνες υπολόγων ΧΕΠ, την απόδοση λο¬ 
γαριασμού, τα ειδικότερα θέματα που αφορούν στην 
ανάληψη υποχρεώσεων καθώς και για οποιοδήποτε 
άλλο ζήτημα οικονομικής διαχείρισης του Ε.Δ.Σ., που 
δεν ρυθμίζεται με τον παρόντα κανονισμό, εφαρμόζο¬ 
νται αναλόγως, οι διατάξεις του Νόμου περί Δημοσίου 
Λογιστικού και των κανονιστικών διοικητικών πράξεων, 
που έχουν εκδοθεί κατ’ εξουσιοδότηση αυτού, όπως εκά- 
στοτε ισχύουν. 

Άρθρο 12 

Εξόφληση Χρηματικών Ενταλμάτων 

1. Η εξόφληση των Χ.Ε. διενεργείται είτε με υπογραφή 
του δικαιούχου ή του νόμιμου αντιπροσώπου του επί του 
Χ.Ε., είτε με ιδιαίτερη εξοφλητική απόδειξη. Σε κάθε πε¬ 
ρίπτωση, παραπλεύρως της υπογραφής του δικαιούχου 
σημειώνονται ο αριθμός της επιταγής, τα στοιχεία της 
αστυνομικής ταυτότητας ή του κατά νόμο πιστοποιητικού 
ή εγγράφου που αποδεικνύει την ταυτότητα του εξοφλού- 
ντος, ως και η διεύθυνση της κατοικίαςτου. Σε περίπτωση 
διενέργειας πληρωμής οφειλών του οργανισμού με εντολή 
μεταφοράς, το αρμόδιο για την εξόφληση όργανο αναγρά¬ 
φει επί του εξοφλούμενου τίτλου, ότι αυτός εξοφλήθηκε με 
εντολή μεταφοράς και σημειώνει συγχρόνως τον αύξοντα 
αριθμό και την ημερομηνία της, καθώς και τον αριθμό της 
σχετικής απόδειξης της τράπεζας για την εκτέλεση της 
εντολής μεταφοράς και θέτει την υπογραφή του. 

2. Η τράπεζα που ασκεί την ταμειακή διαχείριση ανα¬ 
γράφει τόσο επί του τηρούμενου σ' αυτή λογαριασμού 
του Ε.Δ.Σ., όσο και επί των αποστελλόμενων σ' αυτήν 
αντιγράφων των λογαριασμών και των αναγγελιών χρέ¬ 
ωσης τούτων, τους αριθμούς των εξοφλουμένων επιτα¬ 
γών και εντολών μεταφοράς. Ο έλεγχος προς διαπίστωση 
της συμφωνίας αντιγράφων των λογαριασμών προς τις 
αντίστοιχες εγγραφές στο βιβλίο Ημερολογίου και στα 
άλλα βιβλία, διενεργείται από υπάλληλο του Ε.Δ.Σ. που 
σε κάθε περίπτωση δεν πρέπει να ταυτίζεται με το στέ¬ 
λεχος στο οποίο έχει ανατεθεί η τήρηση των βιβλίων 
Ημερολογίου, Επιταγών και Εντολών Μεταφοράς. 

3. Η εξόφληση των δικαιούχων πρέπει να στηρίζεται 
σε πρωτότυπα Χ.Ε., για τον έλεγχο της γνησιότητας των 
οποίων ευθύνεται προσωπικά έναντι του Ε.Δ.Σ. το εντε¬ 
ταλμένο για το σκοπό αυτό όργανο. 

4. Τα Χρηματικά Εντάλματα Πληρωμής, που παραμέ¬ 
νουν ανεξόφλητα εν όλω ή εν μέρει, μέχρι της λήξεωςτου 
οικονομικού έτους, ακυρώνονται για το ποσό που παραμέ¬ 
νουν ανεξόφλητα, οι δε υποχρεώσεις, εις τις οποίες αυτά 
αναφέρονται, μεταφέρονται ως έξοδα του επόμενου οικο¬ 
νομικού έτους. Η ακύρωση καταχωρείται στα οικεία βιβλία. 

Άρθρο 13 

Απόδοση κρατήσεων υπέρ τρίτων 

1. Οι επί των Χ.Ε αναγραφόμενες κρατήσεις πληρώνο¬ 
νται με επιταγές ή εντολές μεταφοράς. 

2. Σύμφωνα με τις κείμενες διατάξεις, το Ε.Δ.Σ. υπο- 
χρεούται να προβαίνει στην απόδοση των υπέρ τρίτων 
κρατήσεων (Δημόσιο κ.τ.λ.) επί των Χ.Ε. που εξοφλήθη¬ 
καν ή εκδόθηκαν κατά τον προηγούμενο μήνα. 

Άρθρο 14 
Βιβλία 

1. Οι οικονομικές υπηρεσίες του ΕΔΣ τηρούν υποχρε¬ 
ωτικά: 

α) Γενικό Ημερολόγιο. 

β) Γενικό Καθολικό. 

γ) Βιβλίο απογραφών και ισολογισμών. 

δ) Ημερολόγιο εγγραφών και ισολογισμού. 

ε) Μητρώο παγίων. 

στ) Βιβλίο επιταγών και εντολών μεταφοράς. 

ζ) Μητρώο που εμφανίζει αριθμητικά το κάθε είδους, 
κατηγορίας και ιδιότητας προσωπικό. 

η) Μητρώο εσόδων. 

θ) Βιβλίο εγκρίσεων και εντολών πληρωμής, όπου κα¬ 
ταχωρίζονται κατά αύξοντα αριθμό όλες οι αναλαμβα¬ 
νόμενες υποχρεώσεις. 

ι) Κάθε άλλο βιβλίο του οποίου η τήρηση προβλέπεται 
από γενική ή ειδική διάταξη ή ήθελε κριθεί απαραίτητη 
από το Ε.Δ.Σ. 

2. Επίσης, για λόγους διαχειριστικής τάξης, τηρούνται 
αναλυτικά καθολικά όλων των λογαριασμών, καθώς 
επίσης και ισοζύγια γενικού καθολικού και αναλυτικών 
καθολικών. 

3. Το Ε.Δ.Σ. υποχρεούται να εκδίδει καταστάσεις απο¬ 
τελεσμάτων χρήσης και ισολογισμό. Οι λογαριασμοί και 
οι οικονομικές καταστάσεις του Ε.Δ.Σ. υπόκεινται στον 
απολογιστικό έλεγχο του Ελεγκτικού Συνεδρίου.Το Ε.Δ.Σ. 
υποβάλλει στη Βουλή, εντός έξι (6) μηνών από το τέλος 
κάθε οικονομικού έτους, ετήσια έκθεση σχετικά με τις 
δράστηριότητές του κατά το έτος αναφοράς, μαζί με τις 
ελεγχθείσες οικονομικές καταστάσεις, και την αναρτά 
στην ιστοσελίδα του. 

4. Η κατάρτιση και εκτέλεση του Απολογισμού - Ισο¬ 
λογισμού και του Προϋπολογισμού καθώς και των βι¬ 
βλίων και στοιχείων της οικονομικής υπηρεσίας μπορεί 
να υποστηρίζεται με τη χρήση μηχανογραφικών μέσων 
και συστημάτων πληροφορικής, βάσει ειδικών κατά 
περίπτωση προγραμμάτων. Η μηχανογραφική τήρηση 
των βιβλίων πραγματοποιείται σε δύο στάδια, το στά¬ 
διο της ενημέρωσης και το στάδιο της εκτύπωσης. Η 
ενημέρωση των βιβλίων γίνεται με την εισαγωγή των 
δεδομένων κάθε οικονομικής πράξης στο αρχείο του 
Η/Υ και τη λογιστικοποίηση των πράξεων αυτών στις 
νόμιμες προθεσμίες. Η εισαγωγή γίνεται με πληκτρο- 
λόγηση ή αυτόματα όταν υπάρχει σύστημα «οπΙιπθ» 
ενημέρωσης των βιβλίων με τα στοιχεία που εκδίδονται 
μηχανογραφικά. 

Η εκτύπωση είναι η μεταφορά από το αρχείο του Η/Υ 
και η απεικόνιση σε μηχανογραφικά έντυπα των οικο¬ 
νομικών πράξεων. Τα ημερολόγια στα οποία καταχω¬ 
ρίζονται πρωτογενώς οι εγγραφές, ενημερώνονται στις 
νόμιμες προθεσμίες. 


Άρθρο 15 

Προϋπολογισμός - Απολογισμός - Ισολογισμός 

1. Με τον προϋπολογισμό προσδιορίζονται τα έσοδα 
και καθορίζονται τα ανώτατα όρια των εξόδων του ΕΔΣ 
για κάθε οικονομικό έτος. Έσοδα και έξοδα ταξινομού¬ 
νται κατά είδος, ομάδες και κατηγορίες σύμφωνα με τον 
Κώδικα Κατάταξης Εσόδων και Εξόδων που ισχύει για 
τα Ν.Π.Δ.Δ.. 

2. Με αιτιολογημένες αποφάσεις του ΕΔΣ και επί τη 
βάσει σχετικής εισήγησηςτων οικονομικών υπηρεσιών, 
που συντάσσεται κατ’ εντολήν του Προέδρου, είναι δυ¬ 
νατή κατά τη διάρκεια του οικονομικού έτους η εγγραφή 
ή αύξηση πιστώσεων στον προϋπολογισμό με ισόποση 
μείωση άλλων πιστώσεων. 

3. Ο προϋπολογισμός του Ε.Δ.Σ. εγκρίνεται από το 
Δ.Σ., βάσει της εισήγησης των οικονομικών υπηρεσιών. 
Καταρτίζεται επί τη βάσει του εκτιμώμενου κόστους λει¬ 
τουργίας, σύμφωνα με τις αρχές των άρθρων 49 έως 62 
του ν. 4270/2014 όπως ισχύουν κάθε φορά και τις αρχές 
της χρηστής δημοσιονομικής διαχείρισης. Αναρτάται 
στην ιστοσελίδα του ΕΔΣ. 

4. Ο απολογισμός κάθε έτους περιλαμβάνει κατά την 
τάξη του προϋπολογισμού και κατά στήλες: 

α) Τα αρχικώς προϋπολογισθέντα έσοδα και έξοδα, 
β) Τις μεταγενέστερες τροποποιήσεις τους, 
γ) Τα πραγματοποιηθέντα έσοδα και έξοδα, 
δ) Τ ις αποκλίσεις των πραγματοποιήσεων από τα προϋ- 
πολογισθέντα βάσει των τελευταίων τροποποιήσεων, 
ε) Το προκύπτον ταμειακό διαθέσιμο. 

5. Στο τέλος του απολογισμού παρατίθεται το ισοζύγιο 
της χρηματικής διαχείρισης. 

Σε αυτό καταγράφονται: 

α) στη χρέωση, το χρηματικό υπόλοιπο της 31 ης Δε¬ 
κεμβρίου του προηγούμενου έτους και οι κατά τη διάρ¬ 
κεια του έτους πραγματοποιηθείσες εισπράξεις, 
β) στην πίστωση, οι κατά τη διάρκεια του έτους πραγ- 
ματοποιηθείσες πληρωμές και το χρηματικό υπόλοιπο 
της 31 ης Δεκεμβρίου του ίδιου έτους. 

6.0 ισολογισμός τέλους χρήσης καταρτίζεται υποχρε¬ 
ωτικά στο τέλος κάθε χρήσης, σύμφωνα με τα οριζόμενα 
στο π.δ. 205/1998. Πριν από την κατάρτισή του γίνεται 
απογραφή των στοιχείων του ενεργητικού και παθητικού. 

7.0 ετήσιος απολογισμός και ισολογισμός υπογράφο¬ 
νται από το αρμόδιο όργανο και συνοδεύονται από ανα¬ 
λυτική αιτιολογική έκθεση για τη διαχείριση και τα απο¬ 
τελέσματα των δραστηριοτήτων, η οποία συντάσσεται 
από τις οικονομικές υπηρεσίες και εγκρίνεται από το Δ.Σ.. 

8. Ο απολογισμός και ο ισολογισμός μετά την έγκρι¬ 
ση τους υποβάλλονται, συνοδευόμενοι από τα σχετικά 
δικαιολογητικά εσόδων και δαπανών και από την προ- 
βλεπόμενη στο άρθρο 17 έκθεση του ορκωτού ελεγκτή, 
στο Ελεγκτικό Συνέδριο, εντός των προβλεπομένων για 
τα Ν.Π.Δ.Δ. προθεσμιών. 

Άρθρο 16 

Ετήσιες οικονομικές καταστάσεις 
Ι.Το Ε.Δ.Σ. συντάσσει και τις ακόλουθες ετήσιες οι¬ 
κονομικές καταστάσεις οι οποίες υποβάλλονται ως ο 
νόμος ορίζει: 

α) Κατάσταση ισολογισμού τέλους χρήσης. 

β) Κατάσταση λογαριασμού αποτελεσμάτων χρήσης. 

γ) Πίνακας διάθεσης αποτελεσμάτων χρήσης. 

δ) Κατάσταση λογαριασμού γενικής εκμετάλλευσης. 

ε) Προσάρτημα του ισολογισμού και των αποτελεσμά¬ 
των χρήσης. 

2. Οι καταστάσεις αυτές καταρτίζονται το αργότερο 
εντός τεσσάρων (4) μηνών απάτη λήξη του διαχειριστι¬ 
κού έτους, με ημερομηνία σύνταξης την 31 η Δεκεμβρίου 
εκάστου έτους και υποβάλλονται στα αρμόδια ελεγκτικά 
όργανα. 

3. Τα στοιχεία των ετήσιων οικονομικών καταστάσεων 
αναρτώνται στην ιστοσελίδα του Ε.Δ.Σ. και υποβάλλο¬ 
νται στο Ελεγκτικό Συνέδριο και την Βουλή από κοινού 
με τα αναφερόμενα στο άρθρο 15. 

Άρθρο 17 

Έλεγχος οικονομικής διαχείρισης. 

1.0 τακτικός έλεγχος της οικονομικής διαχείρισης των 
πόρων του Ε.Δ.Σ. και ο έλεγχος των ετήσιων οικονομικών 
καταστάσεων γίνεται από ορκωτό ελεγκτή - λογιστή που 
ορίζεται με απόφαση του Ε.Δ.Σ.. Οι δαπάνες του ελέγχου 
βαρύνουν το Ε.Δ.Σ.. 

2. Το διαχειριστικό έτος συμπίπτει με το οικονομικό 
έτος. Ο ορκωτός ελεγκτής - λογιστής που ασκεί τον 
τακτικό διαχειριστικό έλεγχο υποβάλλει μέχρι την 30η 
Απριλίου κάθε έτους, έκθεση για τη διαχείριση και τον 
απολογισμό του διαχειριστικού έτους που έληξε. 

Άρθρο 18 

Προμήθειες - Έργα - Υπηρεσίες 

1. Οι κάθε μορφής προμήθειες αγαθών, οι αναθέσεις 
εκτέλεσης έργων και παροχής υπηρεσιών του Ε.Δ.Σ. 
διενεργούνται σύμφωνα με τις εκάστοτε ισχύουσες δι¬ 
ατάξεις περί προμηθειών και παροχής υπηρεσιών του 
Δημοσίου και συμπληρωματικά σύμφωνα με τον παρό¬ 
ντα κανονισμό. 

2. Κάθε προμήθεια η παροχή υπηρεσίας διενεργείται 
με απόφαση του Δ.Σ. ή του εξουσιοδοτημένου από αυτό 
στελέχους, μετά από αιτιολογημένη πρόταση των αρμό¬ 
διων υπηρεσιών. 

3. Η αξιολόγηση των αποτελεσμάτων των διαγωνι¬ 
σμών και η διαδικασία διαπραγμάτευσης γίνεται από 
επιτροπές, η σύνθεση των οποίων είναι τριμελής και 
καθορίζονται με απόφαση του Δ.Σ. 

4. Η παραλαβή και η πιστοποίηση καλής εκτέλεσης 
βεβαιώνονται από σχετική τριμελή επιτροπή παραλα¬ 
βής, η σύνθεση και η θητεία της οποίας καθορίζονται 
με απόφαση του Δ.Σ. 

5. Τα μέλη των ανωτέρω επιτροπών ορίζονται κατ’έτος. 
Δεν επιτρέπεται να συμμετέχει ορισμένο μέλος και στις 
δύο επιτροπές του αυτού έτους. 

6. Οι παραπάνω επιτροπές, συγκροτούνται από υπαλ¬ 
λήλους που υπηρετούν με οποιαδήποτε σχέση εργασίας 
στο Ε.Δ.Σ. και λειτουργούν σύμφωνα με τις ισχύουσες 
κάθε φορά γενικές διατάξεις περί συλλογικών οργάνων. 

7. Στις εν λόγω επιτροπές είναι δυνατή η συμμετοχή, 
άλλως η έγγραφη γνώμη ειδικών εμπειρογνωμόνων, 
εφόσον απαιτούνται εξειδικευμένες γνώσεις. 


8. Στις περιπτώσεις απευθείας ανάθεσης προμήθειας 
αγαθών ή υπηρεσιών οι αποφάσεις λαμβάνονται από το 
Δ.Σ. Δύναται με απόφαση του το Δ.Σ. να μεταβιβάζει την 
αρμοδιότητά του αυτή σε άλλο όργανο ή πρόσωπο του 
Ε.Δ.Σ. και μέχρι καθορισμένου ύψους, το οποίο θα έχει 
την υποχρέωση να ενημερώνει σχετικά τα μέλη του Δ.Σ. 
τεκμηριώνοντας τις ενέργειές του, ευθύς αμέσως όταν 
αυτό καταστεί δυνατό. 

Άρθρο 19 

Όλες οι αρμοδιότητες που ο παρών κανονισμός ανα¬ 
θέτει στον Πρόεδρο του Δ.Σ., σε περίπτωση κωλύματος 
ή απουσίας του, ασκούνται από τον κατά την παρ. 2 του 
άρθρου 7 του ν. 4270/2014, οριζόμενο αναπληρωτή του. 

2. Περαιτέρω εξειδίκευση των διατάξεων του παρό¬ 
ντος κανονισμού είναι δυνατή με αιτιολογημένες απο¬ 
φάσεις του Δ.Σ., οι οποίες δημοσιοποιούνται στην ιστο¬ 
σελίδα του ΕΔΣ και ισχύουν χωρίς να απαιτείται άλλη 
δημοσίευσή τους. 

Άρθρο 20 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 2017 
Ο Πρόεδρος του Διοικητικού Συμβουλίου 
ΠΑΝΑΓΙΩΤΗΣ ΚΟΡΑΙΡΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην με αριθμ. 69209 οικ./29.9.2017 διαπιστωτική 
πράξη του Υπουργού Δικαιοσύνης, Διαφάνειας και Αν¬ 
θρωπίνων Δικαιωμάτων με θέμα: «Ανάθεση καθηκόντων 
καταχώρισης στα βιβλία μεταγραφών και υποθηκών 
και στα κτηματολογικά φύλλα, στους Προϊσταμένους 
των γραμματειών των οικείων Ειρηνοδικείων ή Πρωτο¬ 
δικείων», η οποία δημοσιεύθηκε στην Εφημερίδα της 
Κυβερνήσεως (ΦΕΚ 3428/2.10.2017, τ. Β'), γίνονται οι 
παρακάτω διορθώσεις: 

1. Διορθώνεται το εσφαλμένο: «Α) Στα έμμισθα Υποθη¬ 
κοφυλακεία Ζωγράφου, Παπάγου και Ηλιούπολης» στο 
ορθό: «Α) Στο έμμισθο Υποθηκοφυλακείο Ηλιούπολης». 

2. Προστίθεται παράγραφος ΙΔ', η οποία συνίσταται 
στα εξής: 

«ΙΔ) στο έμμισθο Υποθηκοφυλακείο Παπάγου: 

-ΖΕΠΠΟΥ ΠΑΝΑΓΙΩΤΑ του ΠΑΝΑΓΙΩΤΗ, Προϊσταμένη 
Τμήματος του Ειρηνοδικείου Χαλανδρίου.» 

(Από το Υπουργείο Δικαιοσύνης, 

Διαφάνειας και Ανθρωπίνων Δικαιωμάτων) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3651/17.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























